**Tjørnegårdskolens grundholdning er, at læring og udvikling bedst sker i fællesskaber, i gode anerkendende relationer og i en positiv stemning**

Vi bestræber os på at se børnenes styrkesider og anstrengelser i stedet for at fokusere på fejl og mangler.

Tjørnegårdskolen ser det som sin opgave at skabe undervisning og fritid, der giver de bedste muligheder for læring og udvikling for alle skolens børn.

Vi arbejder for et ligeværdigt kulturmøde og dermed inddragelse af børnenes forskellighed på lige fod i det daglige samvær, i legesituationer og i undervisningen.

Vi bestræber os på at inddrage musiske og kreative aktiviteter i undervisningen, som et af kulturmødets mange ”sprog”.

*Anerkendelse er*

*- at tage børnenes ønsker, behov og følelser alvorligt*

*- at lytte og tale ordentligt til hinanden, også i konfliktsituationer*

*- at vise hinanden respekt*

*- at vi som voksne har ansvaret for relationernes kvalitet*